Бус препречи пътя на джип при заобикаляне на паднало дърво - Вестник Утро
Русе | От: Димитър Драганов | 18 януари 2016, 20:45 | коментара | Брой: 7624
Шофьор на джип се размина само със счупено ребро при удар в ремаркето на микробус край Бяла. Инцидентът е станал в неделя в 1.30 часа след полунощ на беленския баир. Микробус „Фолксваген Крафтър“ с ремарке заобиколил паднало дърво на лентата му за движение и навлязъл в насрещното. В това време там се движил джип „Тойта РАВ4“, чийто 58-годишен водач не е имал никакъв шанс да избегне ремаркето му в лентата си и се забил в него. Пострадалият шофьор е прегледан в болницата в Бяла и е освободен на домашно лечение.
Още 22 катастрофи са станали в обилния снеговалеж в събота и неделя с трима леко пострадали.